Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Siis LoveIsrael.org.
Baruch, ole hyvä.
Tällä luennolla päätämme Danielin luvun 11 tutkimuksemme.
Olemme nähneet monta taistelua -
Pohjoisen kuninkaan ja Etelän kuninkaan välillä.
Saimme tietää, että antikristus tulee Pohjoisen valtakunnasta.
Sen ei tulisi olla yllätys, sillä profeetat opettavat meille, -
että antikristus tulee pohjoisesta johtaen suurta armeijaa -
pientä Israelin maata vastaan.
Mutta tiedämme, että Messiaan saapumisen ansiosta -
Israel voittaa lopuksi.
Siihen asti Israel kokee kovaa kärsimystä.
Itse asiassa suurin osa maailmasta kärsii sinä aikana hirvittävästi.
Lopuksi Jumalan liittokansa, -
Hänen vanhan liiton ja uuden liiton kansansa...
Ja muuten, lopussa Hänen vanhan liiton kansansa omaksuu uuden liiton.
Heti kun se tapahtuu, voitto tulee näkyviin -
ja Jumalan valtakunta perustetaan.
Kun tämä on sanottu, ota esiin Raamattusi -
ja katso kanssani Danielin kirjan lukua 11.
Viime viikolla näimme, että saatana käyttää antikristusta.
Pidän antikristusta lihaksi tulleena saatanana. Se on määritelmäni.
Saatana käyttää antikristusta -
saadakseen maailman palvomaan itseään.
Saatana ei lopulta ole kiinnostunut epäjumalanpalveluksesta.
Se voi käyttää sitä, niin kuin antikristus käytti, -
saadakseen ihmiset hylkäämään Israelin Jumalan.
Mutta kuten hävityksen kauhistuksesta näimme, -
hän lopetti jumalanpalvelusmenot Jerusalemin temppelissä -
ja määräsi kaikki palvelemaan itseään.
Hän korotti itsensä -
kaiken jumalisen, jumaloitavan ja pyhän yläpuolelle -
aina niin pitkälle, että hän julisti olevansa jumala -
ja vaati kaikkia palvomaan itseään.
Hän nousi korokkeelle sekä kasvatti ja laajensi valtakuntaansa.
Mutta jälleen kerran näemme saman asian, -
josta olemme lukeneet usein.
Heti kun Pohjoisen valtakunta vahvistuu, -
Etelän valtakunta nousee sitä vastaan.
Sen me näemme tänään. Avaa kanssani Daniel 11 jae 40.
Luemme hyvin tärkeän termin, "uv'et kets", -
"ajan lopulla".
Läpi luvun 11, ja olen maininnut tämän toistuvasti, -
olemme nähneet sanan "kets", "loppu", "vuosien loppu", "ajan loppu",-
"määrähetken loppu".
Nyt se esiintyy jälleen muodossa "uv'et kets", "ajan lopulla".
Mitä tapahtuu? Negevin, Etelän kuningas -
tekee jotain. Hän hyökkää.
Sana on sama kuin Danielin luvussa 8: -
hyökätä, niin kuin härkä hyökkää.
Etelän kuningas hyökkää häntä vastaan.
Pohjoisen kuningas reagoi.
Nykyhepreassa sana tarkoittaa: "menettää kontrollin", -
"mennä pois tolaltaan".
Tässä sanotaan, että hän lähtee sotaan.
Hän menee pois tolaltaan ja menettää kontrollin.
"Pohjoisen kuningas käy Etelän kuninkaan kimppuun -
vaunuilla, ratsuilla ja monilla laivoilla".
Tekstistä voidaan päätellä, että hän menestyy.
Hän näet menee maihin, ei vain Etelän kuningaskuntaan -
vaan myös muihin maihin.
Tässä sanotaan: "veshatak".
Hän pyyhkäisee niiden yli.
Seuraamus on siis se, että Pohjoisen kuningas voittaa.
Luemme eteenpäin jakeesta 41: -
"Hän hyökkää myös Ihanaan maahan, "erets hatsvi".
Tästä vallitsee yksimielisyys.
Tässä tarkoitetaan Israelin maata.
Aina kun Pohjoisen kuningas kokee olevansa vahva ja voimissaan, -
hän menee Israeliin eräästä tietystä syystä.
Hän yrittää perustaa oman valtakuntansa.
Hän tietää, ettei hän pysty perustamaan valtakuntaansa, -
ellei Israel ota häntä vastaan tai ellei Israelia tuhota.
Viime viikolla näimme, ettei Israel ottanut häntä vastaan.
Nyt näemme, mitä siitä seuraa. Huomaa, mitä jakeessa 41 sanotaan.
"Hän tulee myös Ihanaan maahan, -
ja monta kaatuu."
Keitä tässä tarkoitetaan? Israelilaisia.
Monet kaatuvat tai kompastuvat.
Ilmaisu tarkoittaa epäonnistumista -
tai tapetuksi tulemista.
Se antaa meille ymmärrystä.
Tiedämme muista raamatunkohdista, -
ja näemme myös ensi viikolla -
Danielin kirjan päätösluvusta 12: -
juutalaisten historian pahin kärsimys -
koittaa aikojen lopulla.
Pahempi kuin holokausti.
Se surettaa minua -
ja tuottaa minulle tuskaa.
Ei voi opettaa vain siitä, mistä pitää.
Pitää opettaa, mitä Sana sanoo.
Jumalan Sanassa on asioita, -
kuten ihmisten kärsimys -
ja toinen holokausti, -
jotka surettavat meitä.
Emme toivoisi niitä.
Mutta silti ne tapahtuvat.
Se toinen holokausti -
synnyttää jotain.
Ensimmäinen holokausti -
tapahtui noin 80 vuotta sitten.
Kun holokausti päättyi, -
perustettiin nykyinen Israelin valtio.
Jotain hyvääkin siis seurasi siitä hirvittävästä ajasta, -
jolloin kuusi miljoonaa juutalaista murhattiin.
Monet muut juutalaiskansasta kärsivät kammottavista asioista, -
samoin myös monet muut toisessa maailmansodassa.
Mutta tätä kauheaa sotaa -
seurasi Israelin valtion perustaminen.
Sama koskee Jaakobin ahdistuksen aikaa, -
josta kerrotaan Jeremian luvussa 30.
Muista tärkeä ilmaus "tsara".
Sanassa sanotaan: "Et tsara hi le Ja'akov", -
"Se on Jaakobille ahdistuksen aika".
"Umimmena jivashea", "mutta hän on pelastuva siitä".
Näemme, että sama totuus paljastetaan meille.
Vielä jae 40.
"Lopun ajalla Etelän kuningas hyökkää häntä vastaan."
Tässä sanotaan: -
"Pohjoisen kuningas käy sotaan häntä vastaan -
vaunuilla, ratsuilla ja monilla laivoilla."
Hän tulee maihin.
Hän pyyhkäisee niiden yli."
Hän on siis voittoisa. Ja vielä jae 41.
"Sitten hän tulee Ihanaan maahan, -
ja monet kaatuvat."
Eli monet kompastuvat ja kuolevat.
"Mutta hänen kädestänsä pakenevat nämä: Edom."
Edom tarkoittaa Eesaun jälkeläisiä.
Tätä kansaa Jumala vihaa.
He ovat historiassa vastustaneet aina Jumalan asioita.
Mitä näemme tässä? Antikristus ei koske heihin.
Keihin muihin ei? Mooabiin.
Mooabia ei tuhota eikä vahingoiteta.
Ja: "Ammonin poikien alku, entiset."
Jos tunnet Raamattua, ymmärrät erään asian.
Eedom, Mooab -
ja Ammon ovat kansoja, -
joita Jumala ei siunaa.
He ovat henkilöitä, kansoja ja maita, -
jotka vastustivat Jumalan pyrkimyksiä -
ja Jumalan johdatusta Israelin kansan varalle.
He ovat aina historiassa jatkuvasti vastustaneet Jumalan asioita.
Mutta nyt he ovat niitä, joita antikristus ei vahingoita.
Hän ei aio sotia niitä vastaan.
Tämä opettaa meille, -
että hänellä on täysin päinvastainen asenne kuin Jumalalla.
Ja huomaa vielä jotain muuta, j. 42.
"Ja hän ojentaa kätensä maita vastaan.
Ja Egyptin maa..."
Mitä Egyptistä? "Egyptin maassa ei ole pakopaikkaa, pelastusta."
Tämä on valaisevaa.
Tässä on esiintynyt "melech nagev", "Etelän kuningas".
Ja nyt tässä on sana "Egypti". Se auttaa meitä tunnistuksessa.
Sanalla "Egypti" viitattiin Etelän kuninkaaseen kerran ennenkin.
Egyptissä siis ei ole pelastusta.
Jae 43.
"Hän hallitsee kulta- ja hopea-aarteita -
ja kaikkia Egyptin ihastuttavia ja kadehdittavia asioita".
Sanaa "Egypti" käytetään toisinaan symbolisessa merkityksessä.
Sanalla "Egypti" viitataan toisinaan maailmaan.
Monet tutkijat sanovat, -
että tässä hän saa maailman kullat, hopeat ja kalleudet.
Se johtuu siitä, että hän on niin voimakas ja voittaa nämä kansat.
Muista, mitä sanottiin. Hän pyyhkäisee maiden yli.
Mennessään hän vie kaikki niiden rikkaudet.
Hän on saavuttanut kaiken tämän suuruuden -
fyysisessä, taloudellisessa, maallisessa mielessä.
Tässä mainitaan Libya ja "Kushim".
Tavallisesti "Luv" on Libya.
Tässä on kuitenkin "Luvim". Se tarkoittaa Pohjois-Afrikkaa.
Siihen se sana tässä viittaa.
Ja sana "Kushim" liittyy tässä Etiopiaan, -
Sudaniin tai alueeseen, jota kutsumme Itä-Afrikaksi.
Raamattu siis sanoo, että hän hallitsee isoa alaa, -
ja nämä maat Afrikassa tukevat häntä.
Hän kukisti Egyptin kuninkaan ja nousi sen maan johtajaksi.
Jae 44. "Mutta", muutos.
Tulee huhuja. Hän kuulee asioita, -
jotka vaivaavat häntä, idästä ja pohjoisesta.
Emme tiedä, mistä on kyse, -
mutta tulee huhuja, jotka vaivaavat häntä.
Ne tulevat idästä ja pohjoisesta.
Tässä sanotaan: "Hän lähtee suurella vihalla tuhoamaan."
Hän on siis valloittanut etelän.
Hän on pohjoisesta, -
mutta hän lähtee kauemmas pohjoiseen ja itään.
Hän aikoo valloittaa kaikki nämä paikat vihalla.
Tässä sanotaan: "vajatse bechema", "hän lähtee suurella vihalla", -
"chema gadola".
Ja hän tuhoaa.
Hän tuhoaa käytännössä perin pohjin.
Ja tässä sanotaan: "monet".
Tässä hän siis on, -
ja hän on tuhonnut kaikki, jotka vastustavat häntä.
Ja mitä hän tekee voiton hetkellä?
Katsopa jaetta 45, -
luvun 11 viimeistä jaetta.
Tällä jakeella on meille merkittävä sanoma.
Hänen on kerrottu tuhonneen koko Etelän kuningaskunnan.
Kauempana pohjoisessa olevat, idässä olevat hän on tuhonnut kaikki, -
ja hänestä on tullut vahva.
Minne hän asettaa nyt valtaistuimensa?
Jae 45.
"Hän pystyttää telttansa, palatsinsa teltat".
Sana "palatsi" tässä tarkoittaa hyvin ylellistä paikkaa.
"Hänen ylelliset telttansa".
Tässä käytetään vanhaa sanaa "teltta" tarkoittamaan "palatsia", "asumusta".
Suurin osa tutkijoista uskovat, -
että tässä käytetään termiä "ohel", monikossa "ohelim", "teltat", -
siitä syystä, että teltta on väliaikainen rakennelma.
Se osoittaa, että vaikka hänellä on ylelliset palatsit, -
lukijan tulee tietää, että ne ovat väliaikaisia.
Hän ei tule kestämään siellä kovin pitkään.
Miksei? Luetaan eteenpäin jakeesta 45.
Hän pystyttää ylelliset telttansa -
merten -
ja kauniin pyhän vuoren väliin.
Niin se on kirjaimellisesti. "Har tsvi kodesh", -
"pyhä kaunis vuori".
Hän pystyttää hallintonsa sinne.
Mutta huomaa, mitä tapahtuu.
Vaikka hän on kukistanut kaikki kansat ja maat, -
häneltä puuttuu yksi.
Hän ei ole menestynyt juutalaiskansan suhteen.
Niinpä hän asettuu sinne hyökätäkseen vielä kerran.
Hän yrittää vielä kerran saavuttaa tavoitteensa, -
joka on se, että juutalaiskansa ottaa hänet vastaan.
Mutta he eivät ota. He sotivat ja ovat sotineet häntä vastaan.
Tässä sanotaan: "uva ad kitsov", -
"ja hän kohtaa loppunsa, -
eikä hänelle ole apua."
Tässä siis sanotaan, että hän asettuu -
länteen merten tai vetten ääreen.
Hän asettuu pyhän vuoren länsipuolelle.
Hän yrittää vielä viimeisen kerran -
perustaa valtakuntansa Jerusalemiin Jumalan valtakunnan tilalle.
Mutta mitä tapahtuu?
Raamattu tekee asian selväksi.
Huomaa, miten oivallisesti se tässä sanotaan.
Hänelle koittaa 'kets', loppu.
Ja mitä tapahtuu, kun hänen loppunsa tulee?
Kun hänen loppunsa tulee, -
Jumalan valtakunta perustetaan.
Sen näemme, kun pääsemme lukuun 12.
Näemme, mitä täytyy tapahtua, -
jotta Jumalan valtakunta voidaan perustaa.
Tahdon teidän ymmärtävän tämän.
Jumalan Sana on antanut meille oivallusta.
Jumalan Sana on kertonut meille asioita, jotka täytyy muistaa.
Meidän täytyy varmistaa teologisessa näkökulmassamme, -
että meillä on oikeanlainen ymmärrys lopunajoista.
Tahdon tehdä yhteenvedon luvusta 11 muutamalla ajatuksella, -
ennen kuin menemme lukuun 12 ensi viikolla.
Kun tarkastelemme lopunaikoja, -
ne ovat suuren hämmennyksen ja epävakauden aikaa.
Tiedätkö, mikä sana tulee mieleeni?
Se on sana 'kaaos'.
Hepreaksi se on 'tohu va vohu'.
Tämä ilmaus esiintyy aivan alussa, 1. Mooseksen kirjassa.
Kun Jumala loi taivaat ja maan, -
se ei ollut mukava, siisti, ihana, hyvässä järjestyksessä ollut paikka.
Ei. Luemme 1. Moos. 1:stä: -
"Alussa loi Jumala taivaan ja maan."
Mutta teksti sanoo, että ne olivat tyhjät ja autiot.
Ne eivät olleet sellaiset kuin kuvittelisimme, -
että kaikki olisi siististi paikallaan. Ei.
Meille kerrotaan, että kaaos alkoi järjestyä. Miksi?
Koska Jumalan Henki liikkui.
Koska luomakuntaan tuotiin valkeus, valaisu, Hänen totuutensa.
Saman näemme toisessa luomisessa.
Kun katsomme profeettoja, -
he viittasivat sanalla "luominen" -
menneisyyteen, kun maailma, taivas ja maat, luotiin.
Mutta he käyttivät samaa sanaa ja kieltä -
puhuessaan toisesta luomisesta. Se voi olla sinulle outo ilmaus.
Raamattu kuitenkin puhuu tulevasta valtakunnasta toisena luomisena.
Missä niin sanotaan Raamatussa? Katsotaanpa Sakarjan kirjaa.
Teksti tässä on kiistaton.
Sakarjan kirja luku 12.
Eräs asia on varma. Luku 12 on erittäin profeetallinen.
Se käsittelee Messiaan toista tulemusta, antikristuksen tappiota -
ja Israelin tulemista Messias Jeshuan uskoon.
Jakeessa 10 sanotaan, että he katsovat Häneen, -
jonka he ovat lävistäneet ja he surevat.
Ja tulee aika, jolloin he vastaanottavat Hänet.
Huomaa, mitä teksti sanoo. Sakarjan luku 12 jae 1.
"Herran sanan taakka Israelista.
Näin sanoo Herra.
Minä jännitän taivaat, -
minä lasken maan perustukset -
ja minä muovaan ihmisen hengen hänen sisimpäänsä."
Eikö se kuulostakin luomiselta? Ehdottomasti.
Mutta tässä luvussa viitataan ensimmäiseen luomiseen, -
jotta ymmärtäisimme toista luomista.
Tässä sanotaan: "va jotser ruach adam bekirbo".
Se tarkoittaa ihmisen tekemistä uudeksi luomukseksi.
Jokainen, joka on Messiaassa, vanha on poissa, -
katso, kaikki on uutta, hän on uusi luomus.
Tämä on profeettakirjoissa vain yksi esimerkki monista.
Niissä Jumalan valtakunnan luomiseen ja perustamiseen -
viitataan toisena luomisena.
Rabbit kutsuvat sitä toiseksi luomiseksi eli Jumalan valtakunnaksi.
Me opimme tästä, että aivan niin kuin ensimmäinen luominen -
tapahtui kaaoksesta ja epäjärjestyksestä, -
sellainen tulee olemaan myös Jumalan valtakunnan perustaminen.
Mitä näemme tässä? Tulee sotia ja sanomia sodista.
Tulee kaikenlaisia taisteluita.
Mutta luvun 11 ydintä oli se, että Pohjoisen kuningas, -
josta myöhempinä sukupolvina tulisi antikristus, -
suhtautui pakkomielteisesti pyhään liittoon.
Ei niin, että hän olisi ottanut sen vastaan, -
kunnioittanut sitä ja opettanut siitä. Hän halusi tuhota sen osallisineen.
Syynä oli se, että tämän pyhän liiton -
ja Jumalan valtakunnan välillä on yhteys.
Antikristus haluaa enemmän kuin mitään muuta, -
että ihmiset alistuvat hänen valtaansa, ei vain teoissa, -
vaan myös että he kumartavat häntä.
Päätämme tähän opetukseen.
Se, mitä Raamattu opettaa, on tämä.
Jokainen, ja tarkoitan aivan jokaista, kumartaa jotain.
Kyse ei ole siitä, kumartaako, vaan siitä, ketä kumartaa.
Tiedämme erään asian viimeisistä päivistä, jos silloin vielä elämme.
Tiedämme, että ensin koittaa vainojen aika uskoville -
ja sen jälkeen Israelille.
Kummassakin on kyse samasta asiasta: -
Aiotko kumartaa antikristusta?
Aiotko notkistaa polvesi ja tunnustaa, että hän on jumalasi?
Vai sanotko: "En. Hän on väärä messias.
Minä palvelen todellista Messiasta. Kumarran, tunnustan -
ja uskon sydämessäni, että Jeshua, Jeesus Nasaretilainen -
on Jumalan Poika, Vapahtaja, -
herrain Herra ja kuningasten Kuningas."
Se sinun pitää päättää. Ketä sinä kumarrat?
Mutta ymmärrä. Kaikki tulevat kumartamaan.
Kaikkien täytyy tehdä päätös.
Päätän tähän.
Filippiläiskirjeen luku 2 opettaa meille jotain.
Se opettaa, että tulee aika -
Jumalan valtakunnan perustamisen jälkeen -
ja sen jälkeen, kun Messiaan torjuneet ovat kuolleet ja haudattu -
ja ovat helvetissä.
He tulevat ymmärtämään -
ja sen lisäksi myös tunnustamaan, -
siellä helvetissä he notkistavat polvensa, kumartavat ja tunnustavat, -
että Jeshua, Jeesus, on Herra.
Mutta tiedätkö mitä? Silloin se on liian myöhäistä.
Silloin siitä ei enää saa lahjaksi pelastusta.
Ei. Heidät pakotetaan tunnustamaan -
kärsiessään tuomiota ja ikuista rangaistusta, -
heidät pakotetaan tunnustamaan, -
että Jeshua on Herra.
Mutta se ei hyödytä, -
sillä he ovat jo kuolleet.
Ihmisen on määrä kerran kuolla, -
ja sen jälkeen tulee tuomio.
Tuomio saa tunnustamaan totuuden.
Meidän täytyy ymmärtää tämä.
Jokainen tulee aikanaan -
ymmärtämään ja tunnustamaan, -
että Jeshua on Herra.
Kysymys on, oletko niin viisas, -
että teet sen tässä ajassa, -
kun vielä elät ja hengittelet?
Jos teet sen ennen kuin kuolet, -
saat ikuisen siunauksen.
Tulet kokemaan ikuisen elämän -
Jumalan valtakunnassa.
Mutta jos olet kapinallinen ja tyhmä -
ja hylkäät ja kiellät Sanan totuuden, -
tulet silti tunnustamaan Hänet, -
mutta siitä ei ole sinulle hyötyä.
Tulet elämään koko ikuisuuden -
kärsien tuomiota ja rangaistusta -
helvetin tulessa -
ymmärtäen, -
että torjuit Hänet, -
jonka olisit voinut ottaa vastaan, -
ja nyt kannat siitä ikuiset seuraukset.
Miten tyhmää!
Sinä tiedät sydämessäsi tälläkin hetkellä, että Jeshua on Messias, -
Jumalan Poika.
Kysymys kuuluu, tunnustatko sen Jumalan kunniaksi, -
ja niin että sinusta tulee uusi luomus.
Vai torjutko sen uskoen vihollisen valheet ja seuraten tietä, -
joka johtaa ikuiseen kadotukseen?
Valinta on sinun. Toivon ja rukoilen, että olet viisas ja valitset oikein.
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan. Shalom Israelista!
Suomennos: Marianne Tenetz